钦定古今图书集成/理学汇编/文学典/第117卷 > 张璞
## 钦定古今图书集成/理学汇编/文学典/第117卷 > 张璞

按《山西通志》：“璞号荆山，猗氏人。天启间拔贡。为诸生
时，受知于督学文太青，尝著《草庐诗》，宗伯王铎击节
赏之，赠句有云：‘应藏知己泪，莫向众人弹’。初任辽阳
通判，管监纪事，经略洪承畴求草露布，璞应曰：‘通判
能之’。即为文数千言，经略叹曰：‘通判乃有大才’！”时巡
抚方一藻及边镇将咸重之，升陕州知州。未几致仕，
环堵敝庐，粗衣粝食，未尝过陶、白之门。著有《金台逸
诗》《筹海代言》若干卷。